钦定古今图书集成/明伦汇编/闺媛典/第327卷 > 邹节妇谢氏传赞 明宋濂
## 钦定古今图书集成/明伦汇编/闺媛典/第327卷 > 邹节妇谢氏传赞 明宋濂

嗜欲之性，人孰能免哉？能以礼义制之，则不入于邪
僻矣。妇之事夫，当无恙时，指天地神明，誓生死不相
违弃。及遇变故，能如其言者，鲜矣。岂非不达礼义之
害哉？若谢节妇，夫死困厄，几不能生，而行其自誓之
语，如合左券，非礼义沦于心，能致然耶？呜呼！礼义之
足以治人也久矣。